Lars Brandstrup

Lars Brandstrup (1913–1997) var en norsk gallerieier.

 Biografi 
Brandstrup ble født i Horten. Hans danske far, dekorasjonsmaler Niels Brandstrup flyttet med familien til København i 1919, og Brandstrup vokste opp i Danmark.Aftenposten, 22. januar 1937 I perioden 1941–1946 utga han tidsskriftet Ungdom i dag. Han skrev dessuten om ungdoms-saker i Politiken. Han kom til Norge i 1947 på oppdrag for organisasjonen World Friendship Association, og bosatte seg fast i landet fra 1950.

I 1966 etablerte han sammen med sin bror Niels Galleri F 15 i Moss; Galleriet ble startet i en nedlagt fabrikkbygning på adressen Fossen 15, derav navnet. I 1967 flyttet galleriet til sin nåværende adresse, Alby gård på Jeløy, hvor det etterhvert ble en stor suksess.

For sin innsats for kunstformidling i Norge ble han belønnet med Moss bys kulturpris, Østfold fylkes kulturpris, Norsk kulturråds ærespris, St. Olavs Orden, Nordstjerneordenen og Dannebrogordenen. Som pensjonist startet han i 1985 i Galleri Brandstrup i Moss. En byste av ham, utført av Nils Aas, står på Alby gård.

 Referanser 

Kategori:Personer fra Horten kommune
Kategori:Kunsthandlere og gallerister
Kategori:Riddere av St. Olavs Orden
Kategori:Riddere av Dannebrogordenen
Kategori:Nordstjerneordenen